 **บันทึกข้อความ**

**ส่วนราชการ** กพส. (กง.พค.) โทร. 0 2241 9000 ต่อ 4116 โทรสาร 0 2241 6931

**ที่** มท ๐810.4/ **วันที่**  กรกฎาคม 2566

**เรื่อง** ขอเชิญเข้าร่วมประชุมเชิงปฏิบัติการเพื่อถ่ายทอดค่าเป้าหมายตามร่างแผนแม่บทการบริหารจัดการ ทรัพยากรน้ำ 20 ปี (ปรับปรุงช่วงที่ 1 พ.ศ. 2566 - 2580) ไปสู่การจัดทำแผนปฏิบัติการ ด้านทรัพยากรน้ำ ประจำปีงบประมาณ พ.ศ. 2568

เรียน อสถ.

**1. ต้นเรื่อง**

 สถ. ได้รับแจ้งจาก สทนช. ว่าได้กำหนดจัดประชุมเชิงปฏิบัติการเพื่อถ่ายทอดค่าเป้าหมายตามร่างแผนแม่บทการบริหารจัดการทรัพยากรน้ำ 20 ปี (ปรับปรุงช่วงที่ 1 พ.ศ. 2566 - 2580) ไปสู่การจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2568 ในวันที่ 13 - 14 กรกฎาคม 2566 ณ ห้องประชุมแกรนด์บอลรูม โรงแรมรามาการ์เด้นส์ เขตหลักสี่ กรุงเทพฯ โดยขอให้ สถ. พิจารณามอบหมายผู้รับผิดชอบเข้าร่วมประชุมเชิงปฏิบัติการจัดเตรียมและศึกษาข้อมูลที่เกี่ยวข้อง เพื่อร่วมกิจกรรม ดังนี้ **(เอกสารแนบ)** 1.1 วันที่ 13 กรกฎาคม 2566 เป็นการชี้แจงที่มาของค่าเป้าหมายตามร่างแผนแม่บท การบริหารจัดการทรัพยากรน้ำ 20 ปี (ปรับปรุงช่วงที่ 1 พ.ศ. 2566 - 2580) และระดมความเห็นเกี่ยวกับการจัดทำค่าเป้าหมายของหน่วยงานให้สอดคล้องตามค่าเป้าหมายของร่างแผนแม่บทฯ

 1.2 วันที่ 14 กรกฎาคม 2566 เป็นการชี้แจงแนวทางและปฏิทินการจัดทำ แผนปฏิบัติการด้านทรัพยากรน้ำ ประจำปีงบประมาณ พ.ศ. 2568 รวมทั้งการปรับปรุงระบบ Thai Water Plan ให้สะดวกต่อการใช้งานมากยิ่งขึ้น และระดมความคิดเห็นเกี่ยวกับกิจกรรมและลักษณะงานด้านทรัพยากรน้ำของแต่ละหน่วยงาน เพื่อให้สอดคล้องกับร่างแผนแม่บทฯ

 1.3 แจ้งท้องถิ่นจังหวัด และ อปท. รับชมการถ่ายทอดสดการประชุมผ่านสื่อออนไลน์ Facebook สทนช. ในวันที่ 13 - 14 กรกฎาคม 2566 เวลา 09.30 - 12.00 น.

 **2. ข้อพิจารณา**

 กพส. (กง.พค.) พิจารณาแล้ว เห็นควรดำเนินการ ดังนี้

 2.1 มอบหมาย ผอ.กพส. หรือผู้แทนเข้าร่วมประชุม ตามข้อ 1.1 และ 1.2

 2.2 มอบหมายท้องถิ่นจังหวัดหรือผู้แทนที่รับผิดชอบด้านทรัพยากรน้ำ เข้าร่วมประชุมผ่านสื่อออนไลน์ Facebook สทนช. ตามข้อ 1.2

 2.3 แจ้ง อปท. มอบหมายผู้เกี่ยวข้องในการจัดทำแผนปฏิบัติการด้านทรัพยากรน้ำ เข้าร่วมประชุมผ่านสื่อออนไลน์ Facebook สทนช. ตามข้อ 1.2

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึง ผวจ. ทุกจังหวัด ที่เสนอมาพร้อมนี้

 ผอ.กง.พค. .....................

พรทิพย์ หน.ฝ. ....................

บำรุงรัตน์ จนท........................

****

ที่ มท ๐๘๑๐.๔/ กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 กรกฎาคม ๒๕๖6

เรื่อง ขอเชิญเข้าร่วมประชุมเชิงปฏิบัติการเพื่อถ่ายทอดค่าเป้าหมายตามร่างแผนแม่บทการบริหารจัดการทรัพยากรน้ำ 20 ปี (ปรับปรุงช่วงที่ 1 พ.ศ. 2566 - 2580) ไปสู่การจัดทำแผนปฏิบัติการ ด้านทรัพยากรน้ำ ประจำปีงบประมาณ พ.ศ. 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานทรัพยากรน้ำแห่งชาติ ด่วนที่สุด ที่ นร 1406/4371

 ลงวันที่ 6 กรกฎาคม 2566 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากสำนักงานทรัพยากรน้ำแห่งชาติว่า ได้กำหนดจัดประชุมเชิงปฏิบัติการเพื่อถ่ายทอดค่าเป้าหมายตามร่างแผนแม่บทการบริหารจัดการทรัพยากรน้ำ 20 ปี (ปรับปรุงช่วงที่ 1 พ.ศ. 2566 - 2580) ไปสู่การจัดทำแผนปฏิบัติการด้านทรัพยากรน้ำ ประจำปีงบประมาณ พ.ศ. 2568 ในระหว่างวันที่ 13 - 14 กรกฎาคม 2566 โดยมีกิจกรรม ดังนี้

1. วันที่ 13 กรกฎาคม 2566 เป็นการชี้แจงที่มาของค่าเป้าหมายตามร่างแผนแม่บท การบริหารจัดการทรัพยากรน้ำ 20 ปี (ปรับปรุงช่วงที่ 1 พ.ศ. 2566 - 2580) และระดมความเห็นเกี่ยวกับการจัดทำค่าเป้าหมายของหน่วยงานให้สอดคล้องตามค่าเป้าหมายของร่างแผนแม่บทฯ
2. วันที่ 14 กรกฎาคม 2566 เป็นการชี้แจงแนวทางและปฏิทินการจัดทำแผนปฏิบัติการ ด้านทรัพยากรน้ำ ประจำปีงบประมาณ พ.ศ. 2568 รวมทั้งการปรับปรุงระบบ Thai Water Plan ให้สะดวกต่อการใช้งานมากยิ่งขึ้น และระดมความคิดเห็นเกี่ยวกับกิจกรรมและลักษณะงานด้านทรัพยากรน้ำ ของแต่ละหน่วยงาน เพื่อให้สอดคล้องกับร่างแผนแม่บทฯ

 กรมส่งเสริมการปกครองท้องถิ่นพิจารณาแล้ว ขอให้จังหวัดแจ้งท้องถิ่นจังหวัดหรือผู้แทน ที่รับผิดชอบด้านทรัพยากรน้ำและองค์กรปกครองส่วนท้องถิ่นในพื้นที่รับฟังการประชุมในระหว่างวันที่ 13 - 14 กรกฎาคม 2566 เวลา 09.30 - 12.00 น. ผ่านสื่อออนไลน์ Facebook สำนักงานทรัพยากรน้ำแห่งชาติ รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร ๐-๒๒๔๑-๙๐๐๐ ต่อ ๔๑๑๓ โทรสาร ๐-๒๒๔๑- ๖๙๓๑

 รอง.อสถ. .........................

 ผอ.กพส. .........................

 ผอ.กง.พค. .......................

พรทิพย์ หน.ฝ. ......................

บำรุงรัตน์ จนท..........................

ไปรษณีย์อิเล็กทรอนิกส์ saraban@dla.go.th

ผู้ประสานงาน นายบำรุงรัตน์ ผิรงคะเปาระ 08-9505-5508